text: Politiet advarer mod asfalt-arbejdere
  08 juli 2015 kl. 08.16
  Det er igen blevet sæson for britiske asfaltarbejdere, der kører rundt i villakvartererne og tilbyder forskellige håndværksopgaver.
  Syd og Sønderjyllands Politi har fået flere henvendelser fra borgere, der er blevet opsøgt af britiske arbejdere, der tilbyder at udføre forefaldende opgaver.
  Ifølge politiet er det ofte arbejde, der er af dårlig kvalitet. Til gengæld så er priserne meget høje. Derfor opfordrer politiet til at sige nej tak til de gode tilbud.
  De britiske arbejdere er bl.a. set i Aabenraa og Sønderborg området.
  Britiske arbejdere tilbyder rep. af asfalt, tag og tagrender. Vi anbefaler et nejtak. Ofte dårligt arbejde og galopperende priser #politidk
  
  